На основу члана 314. Закона о енергетици („Службени гласник РС”, бр. 145/14, 95/18- др. закон, 40/21, 35/23 - др. закон и 62/23) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

У Р Е Д Б У

О ИЗМЕНИ УРЕДБЕ О УСЛОВИМА ИСПОРУКЕ И СНАБДЕВАЊА ПРИРОДНИМ ГАСОМ

Члан 1.

У Уредби о условима испоруке и снабдевања природним гасом („Службени гласник РСˮ, бр. 49/22 и 32/23) у члану 55. став 4. мења се и гласи:

„Квалитет и хемијски састав за изоловане делове на транспортном, односно дистрибутивном систему и на појединим улазним, односно излазним тачкама транспортног система Републике Србије, који одступа од квалитета из става 1. овог члана, утврђује министар надлежан за послове енергетике, актом који се објављује у „Службеном гласнику Републике Србије.”.

Став 5. мења се и гласи:

„Акт из става 4. овог члана доноси се на основу образложеног захтева који доставља оператор система министарству надлежном за послове енергетике.”.

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-10399/2023-1

У Београду, 3. новембра 2023.године

В Л А Д А

ПРВИ ПОТПРЕДСЕДНИК ВЛАДЕ

Ивица Дачић,с.р.